חוק ההוצאה לפועל (תיקון מס' 51), התשע"ו-2016 
הצעת חוק ממשלתית, הכנסת ה-20
פורסם: ספר החוקים, חוברת 2573, עמ' 1154, 2016-08-11T00:00:00+03:00
עד חקיקת התיקון, מסלול הגביה המקוצר שבחוק ההוצל"פ פעל מכוח הוראת שעה וכלל הוראות דיווח שונות. חוק הוצאה לפועל (תיקון מס' 51) מסדיר את מסלול הגביה המקוצר בחוק ומבטל את חובת הדיווח. כמו כן, נקבע כי התנגדות לבקשת ביצוע שטר או תביעה על סכום קצוב שנדחתה בלא רשות להתגונן לא תגרור מעבר למסלול הרגיל. בנוסף, נקבע כי התנאי שההליכים הננקטים במסלול המקוצר (דהיינו הליכי העיקול) מסתמכים רק על מידע שמסר הזוכה או שהתקבל מכוח צו רשם ההוצל"פ - בטל. החוק מבהיר כי זוכה רשאי לבקש נקיטת הליכים לפני המצאת אזהרה לחייב.